**Referat af generalforsamling i Foreningen for Frigørende Åndedræt torsdag den 25. april 2023**

**Deltagere**: Anne-Lise, Regine, Jesper, Tove, Rolf, Lotte, Pia, Anka, Hanne, Lene Dupont

Vi indledte en fælles åndedræts session, hvor vi trak vejret til musik guidet af Tove. Efter generalforsamlingen var der ost og brød og hyggelig komsammen. Men først:

**Pkt. 1. valg af dirigent**

Tove Jensen blev valgt til dirigent. Tove konstaterede, at generalforsamlingen var lovligt indkaldt.

**Pkt. 2. Bestyrelsens/formandens beretning**

Se vedhæftet beretning fra forkvinde, Hanne.

**Pkt. 3. Forelæggelse og godkendelse af årsregnskab.**

Anka fremlagde det reviderede regnskab for 2022. I 2022 var der indtægter på 4475,00 kroner og udgifter på 6283,00 kroner, med et underskud på 1808,00 kroner. Der var 16 medlemmer af foreningen i 2022. Der er 9082,97 kroner i kassen. Generalforsamlingen godkendte regnskabet. Det er sendt til medlemmerne.

**Pkt. 4. Fastsættelse af kontingent.**

Generalforsamlingen fastsatte kontingentet for 2024 til 200,- kr. pr. medlem.

**Pkt. 5. Indkomne forslag.**

Der var ingen indkomne forslag.

**Pkt. 6. Valg af bestyrelsens tre (fire) medlemmer, formand, kasserer, sekretær og bestyrelsesmedlem.**

De tre medlemmer af bestyrelsen blev genvalgt. De valgte er: Hanne Hansen, forkvinde, Anka Lalatovic, kasserer, Lene Dupont, sekretær,

Nyvalgt bestyrelsesmedlem Pia Nielsen.

**Pkt. 7. Valg af 1 bestyrelsessuppleant**

Tove Jensen blev valgt.

**Pkt. 8. Valg af revisor og revisorsuppleant**

Anne-Lise blev valgt som revisor og Jesper Bidstrup blev valgt som revisorsuppleant.

**Pkt. 9. Evt. valg/nedsættelse af udvalg**

Der blev ikke nedsat nogen udvalg.

**Pkt. 10. Evt**.

Under evt. blev følgende drøftet: Hvad skal foreningens penge bruges til, bred opbakning til at bestyrelsen havde investeret i leje af lokale i Silent Mind i begyndelsen af 2022 i forbindelse med åbne aftener og dette på trods af få tilmeldte. Der var ikke umiddelbart tilslutning til åbne aftener i efteråret 2023. Der blev foreslået sommerfest for medlemmerne.

Følgende arrangementer blev aftalt:

**Open Air** vil vi invitere til den 18. juni 2023 kl. 11.00 og Lotte Nielsen lægger have til på adressen, Danstrupvej 24 i Fredensborg. Invitationen bliver sendt ud af bestyrelsen.

**Høstfest** vil vi invitere til i august/september 2023, Pia Nielsen har en kolonihave i Glostrup, hvor vi kan være. Invitationen bliver sendt ud af bestyrelsen.

**Sensommer Retreat i Sverige** i Tove og Rolf´s hus bliver i weekenden 22.- 23. og 24. september 2023. Tove sender invitationen ud når tiden nærmer sig.

**Late Night**, som traditionen byder, bliver den 18. november 2023 hos Tove og Rolf på Marathonvej på Amager. Bestyrelsen sender invitationen ud.

3. maj 2023

Lene Dupont, referent

Tove Jensen, dirigent